ഹോക്കി ടീമുകളുടെ പ്രകടനത്തില് അത്യധികം സന്തുഷ്ടനാണ് താനെന്ന് പ്രധാനമന്ത്രി മോദി വനിതാ ടീം കോച്ചിനെയും ക്യാപ്ടനെയും അഭിനന്ദിച്ചു ന്യൂഡല്ഹി: സെമി ഫൈനലില് അര്ജന്റിനയോട് 21 ന് പരാജയം ഏറ്റുവാങ്ങിയ ഇന്ത്യന് വനിതാ ഹോക്കി ടീമിനെ ഫോണില് വിളിച്ച് ആശ്വസിപ്പിച്ച് പ്രധാനമന്ത്രി നരേന്ദ്ര മോദി. ഒളിമ്ബിക്സില് സെമി ഫൈനലിലെത്തിയ വനിതാ, പുരുഷ ഹോക്കി ടീമുകളുടെ പ്രകടനത്തില് താന് അത്യന്തം സന്തുഷ്ടനാണെന്നും ടീം പുറത്തെടുത്ത കഴിവില് തനിക്ക് വളരെ അഭിമാനമുണ്ടെന്നും പ്രധാനമന്ത്രി പറഞ്ഞു.ക്യാപ്ടന് റാണി റാംപാലിനോടും കോച്ച് സ്ജോര്ഡ് മരിജ്നെയോടും പ്രധാനമന്ത്രി സംസാരിച്ചു. പ്രധാനമന്ത്രിയുടെത് പ്രചോദിപ്പിക്കുന്ന ഫോണ്കോളായിരുന്നെന്നും വെങ്കല മെഡലിനായുളള മത്സരത്തില് ഇന്ത്യന് ടീം മികച്ച പോരാട്ട വീര്യം പ്രദര്ശിപ്പിക്കുമെന്നും കോട്ട് സ്ജോര്ഡ് മരിജ്നെ ട്വിറ്ററില് നന്ദി പ്രകാശിപ്പിച്ച് അറിയിച്ചു. സ്വര്ണമെഡല് ജേതാക്കളായ ഓസ്ട്രേലിയയെ തോല്പ്പിച്ചാണ് ഇന്ത്യ സെമി ഫൈനലിലെത്തിയത്. വിജയവും തോല്വിയും ജീവിതത്തിന്റെ ഭാഗമാണെന്നും വിഷമിക്കരുതെന്നും പ്രധാനമന്ത്രി ടീം ഇന്ത്യയെ ആശ്വസിപ്പിച്ചിരുന്നു. വെങ്കല മെഡലിനായി ബ്രിട്ടനുമായുളള ഇന്ത്യയുടെ മത്സരം ഓഗസ്റ്റ് ആറിനാണ്. കളി തുടങ്ങി രണ്ടാം മിനുട്ടില് ഗോള് വല കുലുക്കിയ ഇന്ത്യയ്ക്കെതിരെ അര്ജന്റീന 18,36 മിനുട്ടുകളില് തിരിച്ചടിച്ചു. ശക്തമായ മത്സരം കാഴ്ചവച്ചെങ്കിലും ഇന്ത്യക്ക് പിന്നെ ഗോള് നേടാന് കഴിഞ്ഞിരുന്നില്ല.